
AVIZ
asupra proiectului de lege privind aprobarea Ordonanţei de urgenţă a Guvernului nr. 111/2009 pentru reglementarea unor măsuri financiar bugetare
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedura de urgenţă, cu proiectul de lege privind aprobarea Ordonanţei de urgenţă a Guvernului nr. 111/2009 pentru reglementarea unor măsuri financiar bugetare, trimis cu adresa PL.x. 12 din 1 februarie 2010 şi înregistrată cu nr. 34 din 2 februarie 2010.


Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 2 din Regulamentul Camerei Deputaţilor republicat, Camera Deputaţilor este Cameră decizională.

Senatul, în calitate de primă Cameră sesizată a adoptat, proiectul de lege în conformitate cu prevederile art. 115 alin. 5 teza a III-a din Constituţia României.


Potrivit prevederilor art. 61 din Regulamentul Camerei Deputaţilor, republicat, republicat, cu modificările ulterioare,  Comisia a dezbătut proiectul de lege în şedinţa din 9 februarie 2010.


Proiectul de lege are ca  obiect de reglementare stabilirea unor măsuri financiar-bugetare care să permită Ministerului Afacerilor Externe îndeplinirea în bune condiţii a unor activităţi cu caracter internaţional. De asemenea, sunt reglementate unele măsuri care să permită autorităţilor administraţiei publice locale să avalizeze biletele la ordin emise de operatorii economici pentru asigurarea plăţii combustibililor pentru producerea energiei termice pentru populaţie

Membrii Comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr. 1179 din 13 octombrie 2009.


În urma dezbaterilor, Comisa juridică de disciplină şi imunităţi a hotărât, cu unanimitate de voturi, avizarea favorabilă a proiectului de lege.


În raport de obiectul şi conţinutul reglementării, proiectul de lege face parte din categoria legilor organice.

